open-index/open-wikipedia-markdown huggingface dataset:
Tithorea

***Tithorea*** er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent tre arter som lever i den Neotropiske region (Sør- og Mellom-Amerika).

## Utseende
Middelsstore sommerfuglen med varselfarger i oransje, svart og hvitt, disse signaliserer at sommerfuglene er giftige. Artene i denne slekten er ikke like spinkle som de fleste andre Ithomiini. Disse artene har stor geografisk variasjon og mange fargeformer er beskrevet.
Artene er del av et stort, såkalt mimikrykompleks som omfatter Ithomiini, pasjonsblomstsommerfugler, Acraeini, Dismorphiinae, svalestjerter og også enkelte nattfly. Alle disse artene har lignende kroppsbygning og farger, og lever i samme miljø. *Tithorea*-artene kan kjennes på at antennene er ganske tynne uten særlig markert klubbe, bleke på farge og at de holdes litt hengende.

## Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i slekten *Prestonia* (familien Apocyanaceae).

## Utbredelse
Slekten er utbredt over det meste av Mellom- og Sør-Amerika sør til det sørlige Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen **[[Ithomiini]]** Doherty, 1891 – 370 arter, Sør- og Mellom-Amerika
**************** Gruppen Tithoreina
***************** Slekten *Tithorea* Doubleday, 1847
****************** *[[Tithorea harmonia]]* (Cramer, 1777)
****************** *[[Tithorea pacifica]]* Willmott & Lamas, 2004
****************** *[[Tithorea tarricina]]* Hewitson, 1858

## Kilder
* d'Abrera, B. (1984) Butterflies of South America. Hill House. ISBN 0-9593639-2-0
* Markku Savela's Lepidoptera and some other life forms: Sjekkliste over artene. Hentet 25.1. 2012.
* Butterflies of Amazonia – *Tithorea harmonia* http://www.learnaboutbutterflies.com/Amazon%20-%20Tithorea%20harmonia%20hermias.htm

## Eksterne lenker
* 
* Ithomiini på ''Tree of life''
* Bildegalleri over artene
Ugali

**Ugali** (også kalt **sima**, **sembe** og **posho**) er en østafrikansk matrett som består av maismel kokt med vann til det får en grøt- eller deiglignende konsistens. Det er en av de vanligste kildene til stivelse i østlige og sørlige Afrika. Når ugali lages av en annen type stivelse får den gjerne et spesifikt regionalt navn.

Den tradisjonelle måten å spise ugali på er å rulle en klump til en ball med høyre hånd, lage en fordypning med tommelen, og dyppe den i en saus eller stuing av grønnsaker og/eller kjøtt. Fordypninga lar ugalien brukes som ei skje, og pakke den rundt kjøttstykker på samme som flatbrød brukes i andre kulturer.

Ugali er relativt billig, og dermed lett tilgjengelig for fattige, som vanligvis kombinerer det med en grønnsaksstuing eller kjøttstuing så det blir et mettende måltid. Ugali er lett å lage, og maismelet kan holde seg godt over lengre perioder. Siden mais også vokser i tørkeperioder er ugali en pålitelig rett som er del av kostholdet til millioner av afrikanere.

## Se også
* Nshima
* Fufu
Al McKay

**Al Phillip McKay** (født 2. februar 1948 i New Orleans i Louisiana) er en amerikansk gitarist, låtskriver og produsent kjent som tidligere medlem av det amerikanske funkbandet Earth, Wind & Fire, hvor han var medlem fra 1973 til 1981 og var med på å vinne fem Grammy Awards. McKay er for øvrig en venstrehendt gitarist (se bilde til høyre).

## Karriere
McKay startet sin aktive musikerkarriere i New Orleans da han var 18 år gammel, hvor han kom i kontakt med Ike Turner og ble medlem av *Ike & Tina Turner Revue* som gitarist for bandet. Etter å ha tilbragt i underkant av to år i bandet dro han til Los Angeles, hvor han opparbeidet seg et rykte som studiomusiker. På denne måten ble han også innleid av Sammy Davis jr. som gitarist i hans band med omfattende turne og nærmest permanent spillejobb i Las Vegas. Etter å ha utmerket seg ytterligere, blant annet med sin distinkte bruk av lydpedalen Wah-wah pedal, arbeidet han deretter for Andy Williams, Pearl Bailey, The Sylvers og Isaac Hayes. Det var også gjennom sitt arbeid med disse at Chicago-bandet Earth, Wind & Fire kom i kontakt med McKay.

Gjennom det meste av 1970- og 1980-tallet var McKay i tillegg til sitt engasjement hos EWF også en aktiv studiomusiker for flere ulike artister, og produserte/skrev for ulike prosjekter som The Temptations, A Taste of Honey, Finis Henderson samt mangle flere. På midten av 1980-tallet trakk han seg midlertidig tilbake fra musikkbransjen for å oppdra sin sønn som alenefar, men gjorde comeback i bransjen tidlige på 1990-tallet. For sitt bidrag hos Earth, Wind & Fire, blant annet som låtskriver av deres kjente hits som *«September»* og *«Singasong»*, ble han sammen med resten av bandet innlemmet i Rock and Roll Hall of Fame i 2000.

I senere tid har han sin egen gruppe kalt *Al McKay's L.A. All Stars* sammen med tidligere medlemmer av EWF som Johnny Graham, Andrew Woolfolk og Fred White samt Rahmlee Michael Davis og Michael Harris fra bandet Phenix Horns. Bandet er et 14-manns ensemble som opptrer i konserter under navnet *The Earth, Wind & Fire Experience* i USA og Europa.

## Diskografi
* *Al Dente* (2001)
* *Live at Mt. Fuji* (2009)

## Referanser


## Eksterne lenker
* 
* 
* 
*
Kirk Fletcher

**Kirk Fletcher** (født 23. desember 1975 i Bellflower i California) er en amerikansk bluesrock-gitarist som er medlem av gruppen The Mannish Boys og som turnerer med sitt eget band, *The Kirk Fletcher band*.

Fletcher begynte sin musikalske karriere da han gikk på High School, hvor han blant annet spilte sammen med R&B-sangeren Christopher Williams. På midten av 1990-tallet møtte han flere bluesmusikere som Robben Ford og Al Blake, som var frontmannen i bandet Hollywood Fats Band, og som introduserte ham til bluesmusikken.  Han ble etterhvert en del av bandet til Lynwood Slim og senere en del av Kim Wilsons band, *Kim Wilson’s Blues Review*. For Wilson var han med på å spille inn utgivelsen *Smokin' Joint* (2001), som siden ble Grammy-nominert. I mellomtiden ga han også ut sitt første soloalbum kalt *I’m Here & I’m Gone* på JSP Records.

I 2003 gav han ut sin andre soloplate, *Shades of Blue*, og ble gjennom denne utgivelsen kontaktet av Charlie Musselwhite, som tok inn Fletcher som en del hans band i de neste tre årene. I 2005 ble han igjen kontaktet av Kim Wilson og forespurt om han ville bli med som gitarist i The Fabulous Thunderbirds, noe Fletcher takket ja til. Etter å ha turnert med bandet i to år startet han i 2007 nok en solokarriere, hvor han blant annet arbeidet sammen med studiomusikeren Michael Landau. Han har i de senere år, i tillegg til soloprosjekter, vært en del av bandene Hollywood Blue Flames og The Mannish Boys samt turnert sammen med blant andre Doyle Bramhall og Michelle Branch. Fletcher har også flere ganger spilt med den norske gruppa The Douglas Group i Norge.

## Diskografi
* *I’m Here & I’m Gone* (1999)
* *Shades of Blue* (2003)
* *My Turn* (2010)

## Referanser


## Eksterne lenker
*  KirkFletcherband.com – Offisielle nettsider
*
Gun (forvaltningsenhet)

**Gun** (hangul: , hanja: , norsk: fylke) refererer til et administrativt forvaltningsnivå i Sør-Korea og Nord-Korea.

I Sør-Korea er det provinsene («do») som inndeles i «Gun» (og deretter «Eup» (småby) og «Myeon» (distrikt)) og «Si» (by).
Knud Magnus Haaland

**Knud Magnus Haaland** (1876–1935) var en prisbelønt norsk lege og forsker og en grunnlegger av norsk eksperimentell kreftforskning.

Etter examen artium i Stavanger og cand.med. fra Kristiania 1900 arbeidet han i åtte år i datidens fremste medisinske forskningsmiljøer i Tyskland, Frankrike og England. I 1911 ble han kalt hjem til Norge for å overta stillingen som sjef for det nyopprettedede F.G.Gades Pathologiske Institutt (nå Gades Institutt). Dette var det første institutt for bakteriologi og serologi i Norge. Han var også en foregangsmann i forbindelse med utryddelse av tyfoidfeber i Norge.

I 1906 deltok han på den første internasjonale konferansen om kreft. Fra 1907 var han med på å starte det nye *Imperial Cancer Research Fund* i England. Her  påviste han *reticulose*, en lymfekreft hos mus og fant ut at mer om kjemoterapi, altså at ved varmebehandling dør kreftcellene  mens de friske overlever. Forvandlingen fra carcinom til sarcom var det også Haaland som fant ut.

I 1909 ble han dr.med. med blant andre Fredrik Georg Gade i komiteen. Medarbeidere av Haaland fikk senere nøkkelstillinger i norsk medisin. Fortsatt siteres Haaland internasjonalt for sitt banebrytende arbeider.

Han ble i 1916 gift med dr. Margit O. Ruud som først påviste hvordan li-ryper fikk blodsykdom av en parasitt.

## Premier
* Fridtjof Nansens belønning for fremragende forskning 1933

## Referanser
Vikebukt

**Vikebukt** er ei bygd i Vestnes kommune i Møre og Romsdal, langs E136. Postnummeret til bygda er 6392 Vikebukt og per 1. januar 2011 hadde 653 personer denne postadressen. Vikebukt grenser til bygdene Gjermundnes og Daugstad med broforbindelse til kommunesenteret Helland. Nærmeste by er Molde som ligger på andre siden av fjorden, samt Ålesund og Åndalsnes ca en times kjøring i begge retninger. Ved Tresfjordbrua er det småbåthavn og badeplass.

## Kommunikasjon

Vikebukt inngikk til 1993 som en del av fergesambandet Molde–Vestnes–Vikebukt. Der fergen tidligere krysset Tresfjorden, er den nå erstattet med Tresfjordbrua som binder Vikebukt og Helland sammen. Veien gjennom Vikebukt omtales som Eksportvegen og binder Ålesunds regionen med trafikken inn og ut av fylket.

## Skoler
Etter at den kommunale skolen ble lagt ned, ble Vike Montessoriskule stiftet i 2013 som er en privat Montessoriskole. Du har også Gjermundnes vidaregåande skule som tilbyr videregående opplæring i naturbruk, mekaniske fag og allmennfaglig påbygging.

## Kirker
I 1970 ble Vike kirke (Vestnes) bygget med tilhørende kirkegård.

## Historie
Vikebukt har hatt bosettelse siden vikingtiden med spor i dag fra en rekke gravrøyser som man kan besøke i hele området. Neskongen Gjermund bodde på Gjermundnes gård i vikingtiden.

### Gravrøyser
I Vikebukt finnes gravrøyser som arkeologer har tidfestet til å sannsynligvis stamme fra jernalderen eller vikingtida. I 2004 ble det funnet en kvinnegrav datert til vikingtid nær Vike kirke. Graven inneholdt en god del perler og smykkestener av blant annet rav. Håndteiner og annet veveutstyr og typiske kvinneredskap ble funnet i graven. En kunne stadfeste at dette var en båtgrav etter utformingen på graven å dømme. Det ble videre konstatert at graven var en branngrav. Funnet som ble omtalt en del i arkeologiske tidsskrifter og i lokalpressen fikk navnet «Husfrua på vike». Arkeologene kunne se ut fra funnet at det må ha vært en kvinne av høyere ættestatus som hadde fått sitt gravminne der.

### Storgårder
Gjermundnes var en storgård, med røtter langt bakover. I vikingtiden var det neskongen Gjermund som bodde på gården. På 1500-tallet var gården under Giskegodset. Senere, tidlig på 1600-tallet, holdt futen til på gården. I dag er gården museum som driftes av Landbruksmuseet for Møre og Romsdal.

## Referanser


## Eksterne lenker
* Postnummer og folketall i Vikebukt
Koninklijke Bibliotheek

**Koninklijke Bibliotheek** (KB) er nasjonalbiblioteket i Nederland (forkortet KB). Biblioteket ligger i Haag og ble grunnlagt i 1798. Oppgaven til Nasjonalbiblioteket i Nederland, som presenteres på bibliotekets nettsider, er å gi «tilgang til kunnskap og kultur i fortid og nåtid ved å tilby tjenester av høy kvalitet for forskning, studier og kulturell opplevelse».

Kong Louis Bonaparte ga Nasjonalbiblioteket sitt nåværende navn i 1806. Institusjonen ble uavhengig av staten i 1996, selv om det er finansiert av Institutt for utdanning, kultur og vitenskap.

I 2004 inneholdt Nasjonalbiblioteket i Nederland  dokumenter, som tilsvarer 67 kilometer bokhyller. De fleste objektene ( bind eller 48 km) i samlingen er bøker. Samlingen inneholder nesten hele litteraturen i Nederland, fra middelalderens manuskripter til moderne vitenskapelige publikasjoner. Samlingen er tilgjengelig for registrerte låntagere. Enhver person som er 16 år eller eldre kan få lånekort. Endags-pass er også tilgjengelig. Anmodninger om materialet tar omtrent 30 minutter. KB har flere nettsteder med åpen tilgang, inkludert «Memory of the Nederland» (Geheugen van Nederland).

## Referanser


## Eksterne lenker
*
De Press: Block to Block

***De Press: Block to Block*** er en biografi skrevet av Stig Sæterbakken og utgitt på Falck forlag i 2011. Boken handler om platen *[[Block to Block]]*. Platen ble utgitt av det norske postpunkbandet De Press i 1981. 

Første del av boken inneholder en analyse av platen, og forfatterens personlige, tilbakeskuende blikk på tiden da den kom ut. Siste del inneholder en samtale mellom Sæterbakken og Andrej Nebb, vokalisten og bassisten i De Press. 

*De Press: Block to Block* er en av de ti første bøkene i Falck forlags bokserie tilknyttet platekåringen Morgenbladet topp 100, som ble avholdt i 2011. Her ble norgeshistoriens 100 beste plater kåret, ved at 100 norske musikere i alle sjangre og aldre avla stemmer på sine favorittplater. *Block to Block* kom på tiendeplass i kåringen. 

Boken *De Press: Block to Block* kom ut i november 2011, og var den siste Sæterbakken utga i sin levetid.
Snøfokk

**Snøfokk**  er snø som i sterk vind virvles opp fra bakken i slike mengder at synsvidden blir nedsatt. 

* Ved vindstyrke omkring 10 m/s vil tørr nysnø drive lavt over snøflaten, gjerne under øyehøyde. 
* Ved 15–20 m/s virvles snøen høyt opp og kan gi sterk reduksjon i synsvidden. 

I en snøfokk blir snøkornene slipt til et slags ismel, som pakker seg tett sammen og gir dårlig gli for ski. Snøfokk forekommer ofte sammen med snøfall og bidrar sterkt til å øke faremomentet under fjellturer.

## Referanser
Anna von Hausswolff

**Anna Michaela Ebba Electra von Hausswolff** (født 6. september 1986 i Göteborg) er en svensk sanger, pianist, organist, kunstner og låtskriver som slo igjennom som musiker i tiden 2009–2010 med EPn «Track of Time» og den påfølgende utgivelsen *Singing from the Grave*. Hun er datter av lydkunsteren Carl Michael von Hausswolff.

Hausswolff spilte i Annedalskyrkan på Way Out West Festival i 2009, samme året som hun fikk sitt definitive gjennombrudd. I mars 2010 varmet hun opp for det engelske indierockbandet Tindersticks, og siden varmet hun opp for artisten Lykke Li. I september samme år turnerte hun i Brasil sammen med Taken by trees og Taxi taxi!

Hun har utmerket seg med sin spesielle sangstemme, som flere ganger har blitt sammenlignet med stemmen til Kate Bush samt den musikalske stilen til Susanne Sundfør. Ved siden av musikkarrieren studerer Hausswolff arkitektur ved Chalmers tekniska högskola i hjembyen.

2017 ble hun tildelt "Sten A Olssons kulturstipendium".

## Diskografi
**Studioalbum (CD)**
* *Singing from the Grave* (2010)
* *Ceremony* (2012)
* *The Miraculous* (2015)
* *Dead Magic* (2018)
* *All Thoughts Fly* (2020)

**Livealbum**
* *Källan (Prototype)* (kun vinyl, 500 ex.) (2014)
* *Live At Montreux Jazz Festival* (2022)

**EP**
* *Track of Time* (2010)

**Singler**
* «Medan vi sov» (splitsingel sammen med bandet Ingenting) (2010)
* «Källan (Betatype)» (2016)

**Promosingler**
* «Funeral For My Future Children» (2013)
* «Mountains Crave» (2013)
* «An Oath» (2015)
* «Källan (Betatype)» (2016)
* «Stranger» (2016)

## Referanser


## Eksterne lenker
* 
* 
* 
* 
*
Heinrich Ludwig Ernst von Schimmelmann

**Heinrich Ludwig Ernst von Schimmelmann** (født 10. september 1743 i Gross Luckow i Vorpommern, død 4. desember 1793 i København) var dansk generalguvernør. Han var generalguvernør over Dansk Vestindia i to perioder; juli–oktober 1773 og juni 1784–desember 1787.

Han var sønn av Jacob Schimmelmann som var bror av grev Heinrich Carl von Schimmelmann. Han ble født i Gross-Luckow, hvor faren var prest. I 1765 kom han til København, hvor han førte regnskap for onkelen. 

I 1768 ble han sendt til Dansk Vestindia for å bestyre familien Schimmelmanns plantasjer. I 1773 ble han guvernør og kommandant på St. Thomas med oberstløytnants grad. I 1776 ble han oberst, i 1781 viseguvernør og 1785 generalguvernør med rang av generalmajor.

Han ble adlet i 1780. Schimmelmann utmerket seg med en human opptreden overfor den farvede befolkningen på de dansk-vestindiske øyene. 

Schimmelmann giftet seg den 19. september 1775 på St. Croix med Henriette Cathrine Schäffer (1741–1816), datter av den hollandske generalguvernør i Kappkolonien Lexmond og enke etter justisråd, byfogd på St. Thomas Vilhelm Schäffer. Hun eide lyststedet Skodsborg.

## Referanser


## Kilder
* Dansk biografisk leksikon
* Oversigt over guvernører
Xibaipo

**Xibaipo** er en storkommune i fylket Pingshan i byprefekturet Shijiazhuang i provinsen Hebei i Folkerepublikken Kina. 

## Kulturminner
Setet til Den kinesiske kommunistiske partis sentralkomite i landsbyen Xibaipo i 1949 (*Xibaipo Zhong-Gong zhongyang jiuzhi*, 西柏坡中共中央旧址) er oppført på Folkerepublikken Kinas liste over kulturminner.

## Eksterne lenker
* Site of the Xibaipo Central Committee of the CPC
* Kenneth Pomeranz: ''http://www.thechinabeat.org/?p=2384 Musings on a Museum: A Trip to Xibaipo]
Paititia neglecta

***Paititia neglecta*** er en sommerfugl som hører til gruppen Ithomiini i den store familien flikvinger (Nymphalidae).

## Utseende
Denne arten ligner sterkt på arter i slekten *[[Methona]]* og *[[Thyridia psidii]].*
Vingene er hvitaktige med mørke tegninger.

## Levevis
Som de aller fleste Danainae er denne sommerfuglene giftig, og signaliserer dette med et karakteristisk utseende.
Larvene lever på planter i søtvierfamilien.

## Utbredelse

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen **[[Ithomiini]]** Doherty, 1891 – 370 arter, Sør- og Mellom-Amerika
**************** Gruppen Melinaenina
***************** Slekten *Paititia neglecta* Lamas, 1979

## Kilder
* d'Abrera, B. (1984) Butterflies of South America. Hill House. ISBN 0-9593639-2-0
* Lamas, G. (1979) *Paititia neglecta* gen.n., sp.n. from Perú (Nymphalidae: Ithomiinae). Journal of the Lepidopterists' Society 33:  1-5. http://peabody.research.yale.edu/jls/pdfs/1970s/1979/1979-33%281%291-Lamas.pdf.
* Markku Savela's Lepidoptera and some other life forms: Sjekkliste over artene. Hentet 25.1. 2012.

## Eksterne lenker
* 
* Ithomiini på ''Tree of life''
* Bildegalleri over artene
Vestfold Blad

***Vestfold Blad*** var en redaksjonell gratisavis som ble fulldistribuert hver uke til husstander i Vestfold fra mai 2010 til mars 2014. På det meste mottok 92 600 husstander avisa. Som ledd i sparetiltak ble opplaget redusert til 77 000 høsten 2013, og distribusjonen begrenset til kommunene Horten, Tønsberg, Nøtterøy, Stokke, Sandefjord og Larvik. Redaksjonen arbeidet etter Vær Varsom- og Tekstreklameplakatens regler for god presseskikk. Avisen var medlem av MBL helt fra starten i 2010. 

Vestfold Blad hadde i 2013 10 ansatte. Papirversjonen hadde over 130 000 lesere hver uke, ifølge leserundersøkelsen gjennomført av media- og analysebyrået SMI Vestfold AS i 2010.  

Vestfold Blad hadde egen nettavis hvor også papiravisen kunne leses i pdf-format. 

Avisen var fram til 1. juli 2013 eid av Samfunnsforlaget AS som igjen var eid av Adjuvante AS (10%), Kalabra AS (10%), og Tritoria Investments Ltd (80%).

Etter 1. juli 2013 ble Vestfold Blad AS opprettet som nytt eierselskap av avisen. Aksjemajoriteten var fordelt mellom Samfunnsforlaget AS og Per Gunnar Rymer.

I mars 2014 ble avisen kjøpt av Lundquist Media, og den byttet navn til Byavisa Sandefjord. Opplag og område for distribusjon ble kraftig redusert.

## Ledelse
*  Daglig leder: Runar Sunneklep Lia
*  Ansvarlig redaktør: Marianne Henriksen

## Innhold
Avisen hadde hver uke faste sider innenfor disse temaene:
*Samfunn & kultur (med ukentlig guide for fylkets kulturliv)
*Næring
*Motor

## Historie
*Avisen ble etablert 1. mai 2010
*Kjøpte opp *Båtavisa* i desember 2010
*Avisen ble solgt og byttet navn til Byavisa Sandefjord i mars 2014

## Referanser


## Eksterne lenker
* Vestfold Blads nettavis
Carl Fredrik Holmboe

**Carl Fredrik Holmboe** (født 25. august 1882 i Kristiania, død 15. januar 1960 samme sted) var en prisbelønt norsk kjemiker og industrimann som oppfant teknikker for fettherding.

Holmboe hadde studert i Tyskland innen elektro- og maskinteknikk, og var konsulent for flere norske selskaper 1910-15.
Han ble kjent da han stod for etableringen av Denofa i Fredrikstad 1912, der man skulle drive fettherding av blant annet hvalolje. 
Til fettherdingen trengtes hydrogen, og Holmboe patenterte en måte å lage hydrogen med elektrolyse der man brukte to unipolare celler. Holmboe  bygde rundt tretten slike anlegg for hydrering av oljer.

I perioden 1915-21 var han sjefsingeniør i den britiske såpeprodusenten Lever Brothers (senere Unilever) i den lille byen
Port Sunlight, som ligger i Wirral (distrikt) ved elven Mersey ikke langt fra Liverpool. De hadde siden starten i 1886
laget såpen *Sunlight*.  Han var teknisk sjef hos Lever Brothers 1921-23 som i 1924 lanserte *Lux*-såpen. 
Holmboe returnerte til Fredrikstad og  Denofa i 1923 der han var administrerende direktør fra 1923 til 1946.

Holmboe hadde også en tid som konsulent for Norsk Hydro, og bisto blant andre den britiske
nitrogenkomiteen i 1916 da de konkluderte at ammoniakk var best for britene.
I 1926 kjøpte  Norsk Hydro et 6500 KWh batterianlegg fra Holmboe, levert fra De-No-Fa som i 1925 hadde fusjonert med Lilleborg).
Han satt i ledelsen for De norske Exportnæringers Landsforbund og Teknisk Museum.

Han var sønn av Marie Aarreberg (1842–1917) og trelasthandler og skipsreder Jens Anton Holmboe (1828–92). Carl ble gift med Clara Willemsen som var dattera til skipsreder Rasmus Willemsen i Stavanger.
:''Se Holmboe for mer om farsslekta
## Premier
* Technische Universität Berlin, honorær dr.ing. 1924
* Det Norske Videnskaps-Akademi, innvalgt 1927
* Fridtjof Nansens belønning for fremragende forskning 1932
* St. Olavs Orden 1938, ridder i første klasse for fortjenester av den norske fettherdings-industri
* The Royal Institution i London, medlem 1938

## Utgivelser
* 
* 
* 
* 
* 
* 
* 
* 

## Referanser
Honda Jazz

**Honda Jazz** er en firedørs kombikupe i sub-kompakt klassen, produsert av Honda fra 2001.

Generasjon 2 av bilen kom i 2008.

Den skulle opprinnelig hete Honda Fitta, noe som ble skrinlagt i Europa pga. navnets betydning på flere språk.

## Referanser




## Eksterne lenker
*
Storforsen

**Storforsen** er en foss i Piteälven i Älvsbyn kommune i Sverige. Fossen ligger ved bygda Bredsel ca 40 kilometer vest for kommunesenteret Älvsbyn. Med en gjemnomsnittlig vannføring på 250 m3/sek og fallhøyde på 60 meter, utgjør den en av de største fossene i Europa. Den er Europas største uregulerte foss der den sammenlagte lengden på hele fossen, fra start til slutt, er fem kilometer med en total fallhøyde på 82 meter.

Med over 150 000 besøkende hvert år er Storforsen en av de mest besøkte naturattraksjonene i Sverige. 

## Referanser


## Eksterne lenker
*
Ankhesenamon

**Ankhesenamon** (født 1348 eller 1342 f.Kr., død etter 1322 f.Kr.) var dronning i Egypt og var gift med Tutankhamon som trolig var hennes halvbror. 

Hun var datter av Akhnaton og Nefertiti. Hun hadde søstrene Meritaten, Meketaten, Nefernefruaten ta-Sherit, Nefernefrure og Setepenre. Hun kan ha vært født i Waset (Teben), men vokste opp i farens residens i Akhetaten (nå Amarna). 

Hun ble gift med Tutankhamon og ble dronning da han ble konge. Akhnatons religiøse reformer ble fjernet og man gikk tilbake til den gjengse egyptiske religionen. 

Tutankhamon døde etter kort tid. Det ser ut til at hun ble gift med embedsmannen Kheperkheprure Ai, som etterfulgte Tutankhamon som konge.

## Referanser
Sør-Sudans sentralbank

**Sør-Sudans sentralbank** (**Central Bank of South Sudan**) er sentralbanken i Sør-Sudan. Den ligger i Juba, Sør-Sudans hovedstad. 

## Historie
Banken ble opprettet i 2005 som en filial av Sudans sentralbank, under navnet Bank of South Sudan, men ble omgjort til sentralbank for Sør-Sudan 9. juli 2011 da Republikken Sør-Sudan brøt ut fra Sudan. 

Den 30. november 2011 annonserte sentralbanken starten på en prosess der de skal modernisere landets betalingssystem, clearing- og oppgjørssystemer. Målet er både å redusere kostnader og å øke kvaliteten og effektiviteten på disse tjenestene, bl.a. for å møte Den internasjonale oppgjørsbankens krav.

## Sentralbanksjef
Elijah Malok var sentralbankens første sentralbanksjef, men president Salva Kiir sa ham opp allerede i august, fordi verdien av det ørsudanske pundet sank i forhold til amerikanske dollar. Kornelio Koriom Mayiek overtok stillingen etter Malok, og er pr januar 2012 sentralbanksjef. 

## Annet
Sentralbanken i Sudan, Sudans bank, er underlagt sanksjoner fra USA, men Sør-Sudans sentralbank rammes ikke av disse sanksjonene.

## Referanser


## Eksterne lenker
*
Big Jack Johnson

**Big Jack Johnson** (1940–2011) var en amerikansk bluesgitarist og vokalist kjent innenfor sjangeren deltablues.

*Delta Blues* knytter an til den blues som utviklet seg i Mississippi Delta-regionen vest i delstaten Mississippi.

## Liv og virke
Johnson vokste opp i Lambert i Mississippi, hvor han blant annet spilte blues og country på gitar sammen med sin far. Da han var i tenårene skaffet han seg en elektrisk gitar, og i 1962 møtte han Frank Frost og Sam Carr på *Savoy Theatre* i Clarksdale og de ble enige om å starte bandet The Jelly Roll Kings. Disse tre turnerte sammen i over 15 år, og spilte inn plater på Phillips International og Jewel Records med Frost som bandleder.

Johnson har flere soloutgivelser og bandutgivelser med både Jelly Roll Kings og sitt eget band *Big Jack Johnson and the Oilers*, sistnevnte sammen med poeten og musikeren Dick Lourie. I 1979 gav Johnson ut *Rockin' the Juke Joint Down* og i 1987 kom soloplaten *The Oil Man*, med sporet *«Catfish Blues»*. Han spilte også inn og skrev låta *«Jack's Blues»* og fremførte «Catfish Medley» sammen med skuespilleren Samuel L. Jackson på lydsporet til filmen *[[Black Snake Moan]]* (2006).

Johnson døde etter lengre tids sykdom den 14. mars 2011.

## Diskografi
* *Rockin' the Juke Joint Down* (1979)
* *The Oil Man* (1987)
* *Daddy, When Is Mama Comin' Home* (1991)
* *We Got to Stop This Killin* (1996)
* *Live in Chicago* (1997)
* *All the Way Back* (1998)
* *Roots Stew* (2000)
* *The Memphis Barbecue Sessions* (2002)

## Referanser


## Eksterne lenker
* 
* 
*  Bigjackjohnson.com – Offisielle nettsider
*
Kongeriket Sine

**Sine** (serer: *Sin* eller *Siin*) var et rike langs nordsiden av Saloumdeltaet i det nåværende Senegal. Det lå like ved kongeriket Saloum som det har mye felles historie og kultur med. Riket ble grunnlagt av folkegruppen serer.

## Litteratur
*Clark, Andrew F. and Lucie Colvin Phillips, Historical Dictionary of Senegal, Second Edition Published as No. 65 of African Historical Dictionaries, (Metuchen, New Jersey: The Scarecrow Press, 1994) p. 246-247
Eskil Mogensen Gøye

**Eskil Mogensen Gøye** (senere også *Gjøe*), (født 1450, død 1506) var en dansk riksråd og marsk.

Han var sønn av Mogens Axelsen Gøye (død tidligst 1450) og Ide Eskilsdatter Falk. Omkring 1470 giftet han seg med Mette Eriksdatter Rosenkrantz (1460–1503), datter til Erik Ottesen Rosenkrantz og Sofie Henriksdatter Gyldenstierne. Med henne fikk han sønnene Mogens Eriksen Gyldenstierne og Henrik Gøye. Etter Mettes død giftet han seg med Sidsel Brahe (død tidligst 1532) som var datter av Axel Brahe (død 1487) og Maren Tygesdatter Lunge.

Han inntok en fremtredende plass i det offentlige liv, og deltok 1483 og 1495 i Kalmarmøtene og i Lødøse i 1494. Videre underla han seg mange gods, hvilket kan ses i hans sønnedatter Elline Gøyes jordebok. Han hadde et tett forhold til kong Hans. Eskil døde på Torsjö og ble begravet i Maribo domkirke. 

## Referanser

 
## Eksterne lenker
* ''Göye'', Nordisk familjebok
Tumbes (region)

**Tumbes** er en region i det nordvestlige Peru. Den grenser til Stillehavet i vest og til Ecuador i nord og i øst og til regionen Piura i sør. Regionhovedstaden heter Tumbes.

## Politisk inndeling
Regionen er delt inn i følgende 3 provinser, som igjen er delt inn i til sammen 12 distrikter.
 

## Klima
Klimaet i Tumbes-regionen er varmt, tropiskt og halvtropiskt.

## Referanser
Howard & the White Boys

**Howard & the White Boys** er et amerikansk bluesband fra Chicago i Illinois som ble grunnlagt i 1988. Bandet spiller moderne electric blues og fikk sitt gjennombrudd da de fikk oppgaven med å være oppvarmingsband for blueslegenden B.B. King.

Bandet ble grunnlagt av Dan Bellini (gitar, munnspill), Howard McCullum (vokaler, bass), Steve Asma (gitar) og Jim Christopulos (trommer), som alle var studenter ved Northern Illinois University. Etter å ha fungert som oppvarmingsband for B.B. King spilte bandet sammen med Koko Taylor, Albert King, Junior Wells, Chuck Berry, Luther Allison og Bo Diddley. I 1994 ga Howard & the White Boys sin første utgivelse kalt *Strung Out on the Blues*. På samme tid som utgivelsen spilte bandet aktivt ved bluesklubben *Buddy Guy's Legends* i Chicago, og da Buddy Guy selv valgte å dra på turné valgte han bandet som sitt oppvarmingsband.

På grunn av omfattende turnevirksomhet valgte gitaristen Steve Asma å forlate bandet til fordel for akademiske studier, og ble erstattet av Rocco Calipari. Bandet turnerte deretter alene både i USA og i Europa mot slutten av 1990-tallet og begynnelsen av det neste tiåret. Deres andre utgivelse, *Guess Who's Coming To Dinner?*, kom ut i 1997, og tiltrakk seg oppmerksomhet fra Philadelphia-selskapet Evidence Records, som signerte bandet samme år på en opsjon på fire fremtidige utgivelser. Bandets første utgivelse med Evidence kom ut i 1999 under tittelen *The Big $core*, hvor også Buddy Guy har en gjesteopptreden.

I 1999 kom også bandets andre utskiftning, hvor Rocco Calipari valgte å forlate bandet av familiære årsaker. Inn kom gitaristen Giles Corey, som etter kun to år også valgte å forlate bandet. Calipari gikk deretter inn igjen i samme rolle. Bandets fjerde studioutgivelse *Made in Chicago* kom ut i 2006 og er bandets foreløpige siste albumutgivelse.

## Medlemmer
* Dan Bellini – gitar, munnspill (1988–?)
* Howard McCullum – vokaler, bass (1988–)
* Steve Asma – gitar (1988–?)
* Jim Christopulos – trommer (1988–)
* Rocco Calipari – gitar (–1999, 2001–)
* Giles Corey – gitar (1999–2001)
* Pete Galanis – gitar (2004–)

## Diskografi
* *Strung Out on the Blues* (1995)
* *Guess Who's Coming to Dinner?* (1997)
* *The Big $core* (1999)
* *Live at Chord on Blues* (2000)
* *Made in Chicago* (2006)

## Eksterne lenker
* 
* Howardandthewhiteboys.net – Offisielle nettsider
*
Strilesoga

***Strilesoga*** er et historieverk eller et bokverk i til sammen fem bind, utgitt i tidsrommet 1996 til 2001. Målsettingen til *Strilesoga* er å fortelle strilenes historie.

Førsteamanuensis John Ragnar Myking, fylkesarkivar i Hordaland fylke Egil Nysæter og professor Ingvild Øye var med i redaksjonen for *Strilesoga*. Egil Ertesvaag var med i redaksjonen fram til 1995.

# *Frå steinalder til vikingtid* (1996), forfatter Svein Indrelid, bilderedaktør Ronny B. Skaar. ISBN 82-514-0480-0
# *Frå vikingtid til 1650* (1997), forfatter Jarle Sulebust, bilderedaktør Ronny B. Skaar og Elin K. Stoveland. ISBN 82-514-0520-3
# *Frå 1650 til 1800* (1998), forfatter Atle Døssland, bilderedaktør Tine Eikehaug. ISBN 82-514-0544-0
# *Frå 1800 til 1914* (1999), forfatter Karl Egil Johansen og Atle Døssland, bilderedaktør Tine Eikehaug. ISBN 82-514-0554-8
# *Frå 1914 til i dag* (2001), forfatter Egil Ertresvaag, bilderedaktør Anne Aune. ISBN 82-514-0600-5

## Historien om ''Strilesoga''
Nord- og Midhordland sogelag gjorde i 1985 framlegg om et samlet historieverk for området. På Strilelandet var det en nyvekt interesse for egen historie og kultur. Sogelaget satt ned en nemnd som i 1987 la fram en plan for verket som grunnlag for søknader om tilskudd. Stiftinga Regionsoga for Nord- og Midhordland ble etablert i 1991 etter at det økonomiske grunnlaget var noenlunde sikret. I 1992 kunne de første forfatterne ta til med arbeidet.
Kålorm

**Kålorm** eller **kålmark** er larvene til sommerfugler. Uttrykket brukes særlig om larvene til slekten *Pieris*, som i Norge er representert med stor og liten kålsommerfugl og larvene til korsblomstmøll. Disse artene spiser kål og andre planter i korsblomstfamilien og kan gjøre stor skade på kålavlinger.

Det er særlig hodekål, brokkoli og blomkål som er utsatt for kålorm. For å hindre at disse larvene spiser på kålen kan man forebygge angrep ved å dekke plantene med fiberduk så de voksne sommerfuglene ikke kommer til for å legge egg. Hageeiere blir oppfordret til å henge opp fuglekasser i hagen, fordi mange av småfuglene spiser kålorm.

## Referanser


## Eksterne lenker
*
Darkoti (fyrstestat)

**Darkoti** var en  fyrstestat i det som nå er delstaten Himachal Pradesh i India. Staten var styrt av en fyrste, som ble vasall under britene. Staten ble etablert mot slutten av 1700-tallet og ble innlemmet i India i 1948. Den hadde i 1901 518 innbyggere og en flate på 21 km2. 

Darkoti var en av flere småstater i Punjab, kalt Simla Hill States, og grenset til fyrstestaten Jubbal i øst og ellers av det britisk-indiske området Kotkhai. Herskerne av Darkoti var rajputer og hinduer. Fyrsten fikk indirekte representasjon i Fyrstekammeret da dette ble opprettet i 1921 og valgte sammen med andre stater to representanter. 

## Herskere
Herskerne har hatt tittelen *[[rana]]* og *[[thakur]]*. Herskerne av Darkoti var:
*Bal Ram av Darkoti 1787–1819
*Jathu Ram av Darkoti 1819–1838
*Sates Ram av Darkoti  1838–1854
*Paras Ram av Darkoti 1854–1856 
*Ram Singh av Darkoti 1856–1883 
*Ram Saran Singh av Darkoti 1883–1918 
*Raghunath Singh av Darkoti 1918–1948

## Integrasjon i India
Etter Indias uavhengighet i 1947 ble Darkoti 15. april 1948 slått sammen med nabostatene til Himachal Pradesh.

## Referanser
Wittenau

**Wittenau** er en ortsteil i Berlins bydel Reinickendorf. 
## Geografi
Wittenau grenser i sørvest til Tegel, og deretter med klokken Waidmannslust, Lübars, Märkisches Viertel og Reinickendorf. Ortsteilen gjennomskjæres av kanalen Nordgraben som forbinder elven Panke fra Barnimhøyden med Tegeler See i Havelvassdraget.

## Historie
Wittenau er en videreføring av det markiske *Dalldorf* som nevnes i skriftlige kilder fra 1300-tallet. Navnet var avledet at *Taldorf (landsbyen i dalen).* Stedet ble omdøpt i 1905 etter politikeren Peter Witte. 

I perioden 1877–1879 ble det oppført en nerveklinikk Karl-Bonhoeffer-Nervenklinik i Wittenau som senere bidro til å gjøre området kjent. Klinikken tilhører idag Vivantes. 

Borsig industrier begynte i 1899 å oppførte sine anlegg på *Dalldorfer Heide* nær *Tegeler Feldmark*.

Wittenau ble innlemmet i Stor-Berlin i 1920 og tilhørte som en del av Reinickendorf, fransk sektor av Vest-Berlin mellom 1945 og 1990.

## Bildegalleri

Fil:Dorfkirche Wittenau 01.jpg|Landsbykirken fra 1483
Fil:Bonhoeffer-Klinik-Verwaltung.jpg|Bonhoeffer-klinikken (nervesanatorium, 1879)


## Referanser


## Eksterne lenker
* Mer om Wittenau på berlin.de
Det forente Tyskland under OL

Det **Samlede tyske laget** () deltok i olympiske leker i årene 1956, 1960 og 1964 i vinterlekene og sommerlekene som et forent lag med utøvere fra *[[Vest-Tyskland|Forbundsrepublikken Tyskland]]* (FRG, Vest-Tyskland) og *[[Den tyske demokratiske republikk]]* (GDR, Øst-Tyskland). I 1956 inkluderte laget også utøvere fra den tredje tyske olympiske komiteen, Saarlands olympiske komité, som hadde sendt et separat lag til OL i 1952. I 1956 var Saarland i ferd med å bli innlemmet i den tyske olympiske komité, en prosess som ble gjennomført i mars 1957 da Saarland ble en del av Vest-Tyskland.

Øst-Tyskland introduserte i 1949 sin egen nasjonalsang, «Auferstanden aus Ruinen», mens Vest-Tyskland beholdt «Deutschlandlied». Derfor ble melodien til Friedrich Schillers dikt *[[Ode til gleden]]*, Beethovens niende symfoni, spilt for de vinnende tyske utøverne som et kompromiss. I 1959 introduserte Øst-Tyskland sitt eget flagg, en modifisering av Tysklands flagg. Derfor måtte et kompromiss til også for flagget til det samlede tyske sportslaget. Det ble enighet om et tysk flagg med hvite olympiske ringer i midten. Dette flagget ble brukt fra 1960 til 1968.

Under lekene i 1956, 1960 og 1964 ble laget kalt *Tyskland*, og den faste landskoden *GER* ble brukt, unntatt i Vinter-OL 1964 i Innsbruck, da den østerrikske arrangøren brukte tysk *D* for *Deutschland*.
I ettertid har Den internasjonale olympiske komité (IOK) tatt i bruk landskoden EUA (fra den offisielle franskspråklige IOK-betegnelsen *Équipe Unifiée d'Allemagne*) i sin statistikk for det samlede tyske laget. Først i 1976 tok IOK i bruk standardiserte koder. Før dette var det de lokale arrangementskomiteene som bestemte kodene, ofte på sitt eget språk. Dette resulterte i et mylder av koder. 

I Vinter-OL 1968 deltok Øst- og Vest-Tysklands utøvere som separate lag, men brukte fortsatt kompromiss-flagget og Beethovens symfoni. Deltakelsen i 1968 er i dag listet med IOK-kodene FRG og GDR, men i 1968 ble Vest-Tyskland kalt *Allemagne* (Tyskland) med koden *ALL* i Grenoble og på spansk *Alemania* med koden *ALE* i Mexico by. Øst-Tyskland ble kalt *Allemagne de l'Est* (Øst-Tyskland) i Grenoble og *Alemania del Este* i Mexico by med koden *ADE* i begge lekene.

Adskillelsen ble sluttført i Sommer-OL 1972 med bruk av separate flagg og nasjonalsanger. På grunn av boikotten av Sommer-OL 1980 og østblokkens boikott av Sommer-OL 1984, var det kun i 1972, 1976 og 1988 at de to tyske lagene konkurrerte mot hverandre i sommer-OL (ikke medregnet Saar-laget i 1952). Den tyske demokratiske republikk ble oppløst i 1990, og ble en del av Forbundsrepublikken Tyskland i forbindelse med den tyske gjenforeningen i 1990.

## Medaljeoversikter

## Referanser
Otto Risanger

**Otto Urbanus Risanger** (1945–2026) var en norsk fagbokforfatter og journalist som er spesialist på personlig økonomi. Han er den norske forfatteren som har gitt ut flest bøker om privatøkonomi. 

Risanger var redaktør i *[[Svalbardposten]]* fra høsten 1976 og ut året etter.

Siden 1979 har han årlig utgitt *Pengeboka*, et oppslagsverk om økonomi og lover og regelverk relevant for personlig økonomi, og *Kjøreboka*, et hefte for å notere kjøredokumentasjon.

Siden høsten 2005 har han blant annet utgitt bøkene *Singelboka, Samboerboka, Ektefelleboka, Foreldreboka, Skilsmisseboka* og *Arveboka*.

Hvert år siden 2004 har han også gitt ut *DrivBedre-pakken*, en samling av ebøker for småbedrifter.

Våren 2020 ble Risanger pensjonist, og overdro *DrivBedre-pakken* og *Kjøreboka* til Paal Stavrum, som årlig gir ut oppdaterte utgaver.

## Referanser


## Eksterne lenker
* 
*
Værdikommissionen

**Værdikommissionen** var en dansk statlig kommisjon nedsatt av Lars Løkke Rasmussens regjering som et ledd i finanslovsavtalen for 2011. Forslaget om å opprette kommisjonen ble fremsatt av Kristendemokraternes folketingsmedlem Per Ørum Jørgensen og inngikk i avtalen mellom forlikspartiene bak finansloven. Mandatet skulle være løst innen utgangen av 2012, men kommisjonen ble av Helle Thorning-Schmidts regjering nedlagt med øyeblikkelig virkning 26. januar 2012.

## Oppgaver

Kulturminister Per Stig Møller uttalte om kommisjonens oppgaver:
:«Vi lever i en tid hvor samfunnet hurtig forandrer seg, og hvor våre levemønstre er under stadig forandring og utvikling. Nye tendenser gjør seg gjeldende, og våre verdigrunnlag endrer seg bevisst eller ubevisst i takt hermed. Regjeringen har derfor nedsatt en verdikommisjon, som i den kommende tid skal undersøke hvilke verdier der er av betydning for oss dansker i dag.»

Arbeidet ble organisert i fire hovedtemaer:

* Familien med særlig vekt på barns oppvekst og oppdragelse
* De nære fellesskap i lokalsamfunnet
* Den moderne livsstils påvirkning av våre liv
* Den enkeltes frihet og det personlige ansvar

## Kritikk
Professor Asbjørn Sonne Nørgaard ved Syddansk Universitet uttalte at han ikke forventet at Værdikommissionen kan nå noen konkrete resultater. Fra politisk side uttalte Socialistisk Folkepartis kulturtalsperson Pernille Frahm at kommisjonen burde nedlegges hurtigst mulig, mens Socialdemokraterne uttrykte skepsis, men mente at det var klokest å avvente hva arbeidet medførte.

## Se også
* Verdikommisjonen

## Referanser


## Eksterne lenker
*
Per Arlov

**Per Arlov** (født 8. juni 1955, død 29. oktober 2023) var en norsk oversetter og fagbokforfatter for lærebøker i kontor- og internettapplikasjoner fra Microsoft. 

Arlov tok hovedfag i engelsk litteratur ved Universitetet i Trondheim i 1984. Han arbeidet deretter som lærer i videregående skole før han i 1991 begynte å oversette/skrive lærebøker i kontordataprogrammer. Han har skrevet, oversatt eller bearbeidet over 50 lærebøker, hvorav mange beregnet på datakorteteksamen. 

## Referanser


## Eksterne lenker
Helle Ottesen

**Helle Ottesen** (født 29. september 1946 i Skien) er en norsk skuespiller og teatersjef. 

Hun debuterte i 1966 på Trøndelag Teater der hun jobbet til 1969. Senere ble det Den Nationale Scene i to perioder 1969-75 og 1976–79. Hun var med på etableringen av Telemark Teater i 1975–76. Fra 1979 var hun tilbake ved Trøndelag Teater, fra 1989 frem til 1993 som teatersjef. Hun har markert seg som en fremragende utøver innen musikkteater, slik som revyer, operetter, rockmusikaler og kabaret-forestillinger. Spesielt huskes hennes soloforestilling «A Star Is Torn», der hun fremstilte kvinneskjebner fra underholdningsverdenen. Hun har også hatt diverse film- og fjernsynsroller.

I perioden 1993–96 drev hun sammen med ektefelle Sigurd Werring prosjektet «Teater Vi To». Fra 1996 var hun atter tilbake ved Trøndelag Teater, bl.a. i jubileumsrevyen «Store, lille Trondhjem» (1997), som Skalle-Per i Ronja Røverdatter og madame Thenardier i Les Misérables (2006).

I 2017 gikk hun av med pensjon. Allerede våren 2018 gjorde hun imidlertid comeback ved Teater Innlandet som Hanna Winsnes i forestillingen *Man tager 20 egg*. Regissør for forestillingen Otto Homlung har også skrevet manuskriptet om prestefruen som er en av Norges mest kjente kokebokforfattere.

## Referanser


## Eksterne lenker
* 
*
Tone Bergli Joner

**Tone Bergli Joner** (født 1935) er en norsk fagbokforfatter og tidligere dukkemaker. Hun har utgitt omkring 70 bøker om forskjellige tema som håndarbeid, hobby, ukulelespill, lekeaktiviteter for barn, tobakksskadeinformasjon og human-etikk/religionsfrihet. Mange av disse er oversatt til svensk og dansk. I tillegg er hennes bok om trolldeig oversatt til engelsk. Hun var den første som fikk Barnesikkerhetsprisen.

## Marionetter
På 1960-tallet var Tone Bergli dukkemaker og dukkespiller. Hun laget marionetter til og var en av dukkespillerne som medvirket i flere programmer av barne-TV-serien *[[Kosekroken]]* på 1960-tallet. Hovedfigurene i disse programmene var to gutte-dukker som het Marius og Petter. I 1967 figurerte Berglis marionetter i fire programmer, som per 2018 alle er tilgjengelige på NRKs nettsider:
* 08.09.1967 *[https://tv.nrk.no/serie/kosekroken/FBUA01008367/08-09-1967 Marius, Petter og Primadonnaen]*
* 15.09.1967 *[https://tv.nrk.no/serie/kosekroken/FBUA01008467/15-09-1967 Gatemusikantene]*
* 22.09.1967 *[https://tv.nrk.no/serie/kosekroken/FBUA01008567/22-09-1967 Trylleknappen Lurius]*
* 29.09.1967 *[https://tv.nrk.no/serie/kosekroken/FBUA01008667/29-09-1967 Trylleskogen og Petter Detektiv]* 
Marius og Petter dukket opp på fjernsyn på nytt i 1969, i en serie kalt *Teatertrollene*. Også disse fire programmene inngikk i NRKs barneprogramrekke *Kosekroken*. Foruten Tone Bergli medvirket Lisa Jacobsen, Mona Wiig og Ragnhild  Wang som dukkespillere i disse programmene. Manus var skrevet av Beate Langset. Regien var ved Rolf Clemens. Også alle de fire episodene av *Teatertrollene* er per 2018 tilgjengelige på NRKs nettsider.

## Priser og utmerkelser
Hun fikk den første «Barnesikkerhetsprisen» i Norge for sine bøker om barnesikkerhet. Hun delte denne prisen med Stavanger kommune. 

Hun har også fått prisen «Drømmeukulela» sammen med Pelle Joner, for sin innsats for ukulele som instrument og for utgivelsen av Norges første lærebok i ukulelespill. I tillegg har hun fått Røykfritt-prisen i 2011.

## Bibliografi
* *Barnehagene – de nye misjonsmarker?*, sakprosa, Aschehoug (1979)
* *Hjelp, barnet mitt sover ikke*, sakprosa, Tiden (1983)
* *Tvang til barnetro*, sakprosa, Universitetsforlaget (1985)
* *Barnesikkerhetsboka*, sakprosa, Cappelen (1987)
* *Klumpen & co, små barn store ord*, barnebok, Ida forlag (1987)
* *Levde det dinosauruser da du var liten mamma?* barnebok, Ida forlag (1987)
* *Den norske trolldeigboken*, sakprosa, Ex-Libris (1988)
* *Pergolesi og de oppfinnsomme tonene*, barnebok, Ex-Libris (1988)
* *Gode råd når barnet ikke sover*, Ex Libris (1988)
* *Maling på kurver og tre*, Ex Libris (1989)
* *Det store bedraget*, om tobakksindustrien, sakprosa, Damm (2002) 
* *Århundrets bedrag*, sakprosa, Kolofon Forlag (2010) 

## Referanser

 


## Eksterne lenker
* Presentasjon av Tone B. Joner i Forfatterkatalogen på Forfattersentrums nettsider
Ekvivalent luftlagstykkelse

**Ekvivalent luftlagstykkelse**, **S<sub>d</sub>** er et mål på et materials vanndampdiffusjonsmotstand. Kan derfor mer presist også kalles **diffusjonsekvivalent luftlagstykkelse**. Vanndampmotstandsfaktoren, Sd-verdien, er et tall der angir et gitt materials vanndampdiffusjonsmotstand i forhold til et stillestående luftlags motstand, og beregnes som vanndamppermeabiliteten til luft dividert med vanndamppermeabiliteten til det aktuelle materialet. Et lavt tall betyr altså at vanndamp enkelt kan passere og et høyt tall betyr at materialet er fukttett.

I bygninger brukes ekvivalent luftlagstykkelse bl.a. til å beskrive materialers evne til å la fukt passere eller bli stoppet. For eksempel anbefales det at en dampsperre har Sd større enn 10 m, mens en vindsperre må ha Sd mindre enn 0,5 m. Typiske verdier for disse er hhv. 70&nbsp;m og 0,02–0,3&nbsp;m.

## Se også
*Dampsperre
*Luftbarriere

## Referanser
Christer Engelhardt

**Christer Engelhardt** (født 1969) er en svensk diakon og tidligere politiker for Socialdemokraterna. Han var riksdagsmedlem i Sverige fra 2002 til han gikk av 31. januar 2015.
Han ble valgt inn i riksdagen for Gotlands läns valkrets på plass 120.

Engelhardt var medlem av sosialkomiteen, og har også vært vara i justiskomiteen 2002 til 2006, samt fra 2007 til 2010.

## Referanser

 


## Eksterne lenker
* 
* 
* Christer Engelhardt på Sveriges riksdags nettside
* Socialdemokraterna.se – Christer Engelhardt
Starfish (Anita Hegerland-album)

***Starfish*** er et album fra Anita Hegerland, utgitt i 2011. Det var hennes første album med nytt materiale siden 1994. Cd-en er produsert av Ronnie Le Tekrø, kjent fra blant annet TNT.

## Spor
# «Everlasting Love»
# «Closer»
# «One Hundred Starfish»
# «Like a Rose on a Rainy Day»
# «Mystique» (fransk versjon)
# «The Arpeggio King and Syncopation Queen»
# «Circulate»
# «Shooting Star»
# «Listen to Your Heart»
# «Bad Bugs Bite»
# «Telling Lies»
# «Mystique» (tysk versjon)

## Eksterne lenker
*
Bernt Bertheussen

**Bernt Arne Bertheussen** (født 26. april 1956) er en norsk fagbokforfatter som særlig har gitt ut lærebøker i kontorprogrammer og programmeringsspråk fra Microsoft. 

Bertheussen fullførte studier ved Norges Handelshøyskole i 1982 med spesialisering i fiskerinæringsøkonomi Siden 1988 har han utgitt omkring 110 lærebøker i kontorprogramvare, datakortsertifisering og Visual Basic-programmering.

## Referanser


## Eksterne lenker
*